‘আমরা থালা-বাটি, বেচেও সাহায্য করব’, কেন বললেন মমতা?

কলকাতা: বাংলায় শুরু হয়ে গিয়েছে SIR-র প্রক্রিয়া। আজ, মঙ্গলবার থেকে বাড়ি বাড়ি এনুমারেশন ফর্ম বিলির কাজ শুরু করেছেন বিএলও-রা। এরইমাঝে এদিন কলকাতার বুকে প্রতিবাদ মিছিলের ডাক দিয়েছিল তৃণমূল কংগ্রেস। ধর্মতলায় আম্বেদকরের মূর্তির সামনে থেকে জোঁড়াসাকো পর্যন্ত এই মিছিলে পা মেলালেন খোদ তৃণমূল সুপ্রিমো মমতা বন্দ্যোপাধ্যায় ও তৃণমূলের সর্বভারতীয় সাধারণ সম্পাদক অভিষেক বন্দ্যোপাধ্যায়।

কমিশনের (Election Commission) নির্দেশ মেনে মঙ্গলবার থেকে ভোটার তালিকার বিশেষ নিবিড় সংশোধনের (SIR) কাজ শুরু করেছে কমিশন নিযুক্ত বুথ লেবেল অফিসার বা বিএলও-রা। মমতা বলেন, ২০০২ সালের ভোটার লিস্টে যাঁদের মা-বাবারও নাম নেই, তাঁদের বলছি, বিজেপির কথায় অযথা প্যানিক হবেন না। নিজেদের মূল্যবান প্রাণ এভাবে নষ্ট করবেন না। মা-বাবার সার্টিফিকেট ছাড়াও আরও অনেক নথি দেওয়া যাবে। সেই নথি গুলো করিয়ে নিন। আমাদের যে বিএলএ থাকবে, তাদের সঙ্গে যোগাযোগ রাখবেন। তা বলে বিজেপির ক্যাম্পে ভুল করে চলে যাবেন না।

আরও পড়ুন: আজ থেকে বঙ্গে SIR, এবার SIR নিয়ে আদালতের বিশেষ পর্যবেক্ষণ, কবে শুনানি?

মমতা আরও বলেন, “মনে রাখবেন, আমরা থালা,বাটি বেচে হলেও আপনাদের সাহায্য করব। আমাদের ভোট আমাদের অধিকার। এই হক আমরা কেড়ে নিতে দেব না, প্রয়োজনে বিজেপিকে উৎখাত করে দেব। জান দেব, কিন্তু মান কেড়ে নিতে দেব না।” একই সঙ্গে মতুয়াদের পাশে থাকার বার্তা দেন মুখ্যমন্ত্রী।